A do të jetë 2017-ta vit kthese për energjinë në Kosovë?
Autoritetet në Kosovë thanë se përmes një strategjie të veçantë po synohet ndryshimi rrënjësor i sistemit aktual të vjetruar të prodhimit të energjisë elektrike.
Autoritetet në Kosovë thonë se janë duke ndërmarr hapa për të ndryshuar gjendjen në sektorin e energjisë, i cili që nga përfundimi i luftës përballet me sfida. Ata thanë se kjo pritet të bëhet përmes strategjisë së energjisë 2017-2026, me të cilën synohet ndryshimi rrënjësor i sistemit aktual të prodhimit të energjisë elektrike. Këto komente u bënë gjatë mbajtjes së forumit të dytë të nivelit të lartë për energji me të cilën synohet të gjenden forma për të përmirësuar sistemin energjetik të Kosovës, që vazhdon të përballet me vështirësi dhe të varet nga prodhimi i termocentraleve të vjetra e të mbajtura keq, që nuk sigurojnë dot energji të mjaftueshme për vendin, janë të dëmshëm për mjedisin dhe detyrojnë shpesh investime në importe të shtrenjta. Kryeministri i Kosovës, Isa Mustafa, tha se energjia mbetet një prej përparësive themelore të punës së qeverisë për të ardhmen e zhvillimit ekonomik dhe social të vendit. Ai tha se për të arritur këtë synim, duhet të fillohet me ndërtimin e termocentralit të ri. tha kryeministri Mustafa. Ndërsa, ambasadori i Shteteve të Bashkuara në Prishtinë, Greg Delawie, tha se me gjithë përmirësimet e viteve të fundit, gjendja me energjinë elektrike në Kosovë mbetet ende e brishtë për shkak të termocentraleve të vjetra. Ai bëri thirrje që ky vit të jetë vit i energjisë duke punuar në përmbushjen e standardeve të Bashkimit Evropian për mjedisin. tha ambasadori Delawie. Zyrtarët e qeverisë thanë se nëpërmjet reformave në sektorin e energjisë, synohet të shndërrohet i gjithë sistemi prodhues energjetikë dhe vënia e bazës së qëndrueshme për zhvillimin ekonomik dhe që pritet të sjellin investime prej rreth tre miliardë eurosh. Autoritetet në Kosovë kanë përzgjedhur kompaninë amerikane Contour Global, të ndërtojë termocentralin e ri me forcë prodhuese prej 500 megavat orë energji elektrike që është rreth 70 për qind e prodhimit aktual në Kosovë dhe do të kushtojë një miliardë euro. Sipas autoriteteve ndërtimi i termocentralit të ri pritet të fillojë në vitin 2017 dhe parashikohet të zgjas disa vjet.